Нехта са сведкаў бойкі і паланення Багуслава паспяшаўся данесці Аннусі пра тое, і дзяўчына прыйшла ў роспач. Яна неадкладна напісала тры лісты людзям, ад якіх, як падавалася ёй, залежыла цяпер доля палоннага. Аднак першы адрасат, кароль Рэчы Паспалітай Ян Казімір, пісьма не атрымаў. Два іншых, адрасаваных палкаводцам Паўлу Сапезе і Міхалу Казіміру, патрапілі ў адны і тыя ж рукі. Нясвіжскі Радзівіл запэўніў пасланца Багуслававай выхаванкі, што перадасць пасланне Сапезе.